Na podlagi 13. člena Zakona o športu (Uradni list RS, št. 29/17), in 8. in 17. člen člena Statuta Občine Šenčur (Uradni vestnik Gorenjske, št. 2/11), je Občinski svet Občine Šenčur na svoji \_\_\_\_\_\_ redni seji dne \_\_\_\_\_\_\_\_\_\_ sprejel

**LETNI PROGRAM ŠPORTA V OBČINI ŠENČUR ZA LETO 2018**

**1. člen**

Program športa v Občini Šenčur za leto 2018 določa programe športa, ki se sofinancirajo iz proračunskih sredstev, ter obseg in vrsto dejavnosti, potrebnih za njihovo uresničitev.

Prednost pri sofinanciranju imajo prednostne športne panoge na podlagi kazalcev razširjenosti in uspešnosti ter pomena za lokalno skupnost.

**2. člen**

Iz proračuna Občine Šenčur se za proračunsko leto 2018 za športne programe zagotovi **119.750,00 EUR** in sicer:

* za dejavnost izvajalcev letnega programa športa se zagotovi **114.550,00 EUR,**
* za sofinanciranje vzdrževanja in obratovanja športnih objektov se zagotovi **5.200,00 EUR.**

1. **člen**

Sofinancira se naslednja vsebina programov športa in športnih objektov po deležih:

1. za športne programe:

|  |
| --- |
| * prostočasna športna vzgoja otrok in mladine; |
| * športna vzgoja otrok in mladine s posebnimi potrebami; |
| * obštudijska športna dejavnost; |
| * športna vzgoja otrok in mladine, usmerjenih v kakovostni in vrhunski šport; |
| * kakovostni šport; * vrhunski šport |
| **v znesku 91.200,00EUR ter**   1. **za druge športne programe:** |
| * šport invalidov; |
| * športna rekreacija; * šport starejših; |
| **v znesku 7.600,00 EUR** |

Podrobneje so vsebine v posameznih programih pod točko 1. naslednje :

* 1. Prostočasna športna vzgoja predšolskih otrok

Za izvajanje programa **Športne značke - Zlati sonček** se zagotovijo:

- športne knjižice in medalje.

Za izvajanje akcije **Naučimo se plavati in šola plavanja** se sofinancira:

* 10 ur najemnine objekta in strokovni kader za vsako skupino, v kateri je najmanj 8 in največ 12 otrok.

Za izvajanje akcije **Ciciban planinec** se sofinancira:

* 20 ur strokovnega kadra za vsako skupino, v kateri je najmanj 10 in največ 20 otrok.

Za izvajanje **ostalih športnih dejavnosti**, ki jih organizirajo športna društva in drugi izvajalci v skupini najmanj 12 in največ 20 otrok se sofinancira:

* 60 ur strokovnega kadra,
* 60 ur najema objekta.
  1. Prostočasna športna vzgoja šoloobveznih otrok

Za izvajanje programa **Športne značke - Zlati sonček** se zagotovijo:

* športne knjižice in medalje.

Za izvajanje programa **Krpan** se zagotovijo:

* športne knjižice in medalje.

Za izvajanje **drugih 80-urnih programov** na skupino, v kateri je najmanj 12 in največ 20 otrok se sofinancira:

* 80 ur strokovnega kadra,
* 80 ur najema objekta.

Med programe v točkah 1.1. in 1.2. se uvrščajo tudi programi šolskih športnih tekmovanj.

**1.3.** **Športna vzgoja otrok, usmerjenih v kakovostni in vrhunski šport**, se sofinancira v polnem obsegu, če so posamezni programi na nivoju otroških športnih šol. Sofinancira se :

* število ur objekta (št. ur vadbe\*vrednost ure za najem objekta, tabela št. 8 Pravilnika o vrednotenju in sofinanciranju športnih programov v Občini Šenčur),
* strokovni kader (tabela št. 9 Pravilnika o vrednotenju in sofinanciranju športnih programov v Občini Šenčur),

ob pogoju, da ima izvajalec ekipe v najvišjem rangu tekmovanja, v nasprotnem pa se vrednoti sorazmerni del obsega programa.

Izvajanje programov športne vzgoje **otrok s posebnimi potrebami** se sofinancira v obsegu :

* strokovni kader in objekt za 80 ur programa na skupino v kateri je najmanj 5 in največ 10 otrok.

1.4. Prostočasna športna vzgoja mladine

Izvajanje programov prostočasne športne vzgoje mladine se sofinancira v obsegu :

* strokovni kader in objekt za 80-urne programe na skupino, v kateri je najmanj 12 in največ 20 mladih.
  1. Športna vzgoje mladine, usmerjene v kakovostni in vrhunski šport se sofinancira v obsegu :
* število ur objekta (št. ur vadbe\*vrednost ure za najem objekta, tabela št. 8 Pravilnika o vrednotenju in sofinanciranju športnih programov v Občini Šenčur),
* strokovni kader (tabela št. 9 Pravilnika o vrednotenju in sofinanciranju športnih programov v Občini Šenčur),

ob pogoju, da ima izvajalec ekipe v najvišjem rangu tekmovanja, v nasprotnem pa se vrednoti sorazmerni del obsega programa.

Izvajanje programa športne vzgoje mladine s posebnimi potrebami se sofinancira v obsegu :

* strokovni kader in objekt za izvedbo 80 ur programa na skupino, v kateri je najmanj 5 in največ 10 otrok.
  1. Kakovostni šport

Na tej postavki so sredstva namenjena za članske ekipe, ki nastopajo v uradnih tekmovalnih sistemih panožnih zvez.

* + 1. Individualne športne panoge:

Kdor kandidira mora izpolnjevati naslednje pogoje:

* imeti zagotovljene materialne, kadrovske, organizacijske in prostorske pogoje za uresničitev načrtovanih športnih aktivnosti,
* program je pomemben za Občino Šenčur,
* izvajalec ima organizirani vsaj dve starostni skupini,
* maksimalno število vadbenih ur skupine je 320 ur letno,
* število športnikov v vadbeni skupini po tabeli št. 11,
* izvajalec organizira vsaj eno uradno tekmo na območju Občine Šenčur.
  + 1. **Kolektivne športne panoge:**

Kdor kandidira, mora izpolnjevati naslednje pogoje:

* imeti zagotovljene materialne, kadrovske, organizacijske in prostorske pogoje za uresničitev načrtovanih športnih aktivnosti,
* program je pomemben za Občino Šenčur,
* izvajalec ima organizirani vsaj dve starostni skupini,
* maksimalno število vadbenih ur ekipe je 320 ur letno,
* število športnikov v vadbeni skupini po tabeli št. 11,
* izvajalec organizira tekme na območju Občine Šenčur.

1.7. Vrhunski šport

Sofinancira se objekt in strokovni kader (tabela št. 8 in tabela št. 9 Pravilnika o vrednotenju in sofinanciranju športnih programov v Občini Šenčur), do največ 1200 ur.

1.8. Organiziranost v športu

Športnim društvom se sofinancira njihovo delovanje. Merilo za določitev obsega sofinanciranja delovanja društev je število evidentiranih članov s plačano članarino in uradno podpisano pristopno izjavo (0,5 točke/član).

* 1. **Izvajanje prostočasne športne vzgoje otrok** **v okviru osnovne šole in vrtca**

Za interesne dejavnosti glede na vsebino športnih programov izvajalcev letnega programa športa ter za izvajanje šolskih športnih tekmovanj se namenijo dodatna sredstva za sofinanciranje teh programov **v višini 2.000,00 EUR.**

**Vsebine, ki se sofinancirajo so izvajanje :**

* Medobčinska tekmovanja: financira se kritje stroškov prevoza do mesta medobčinskih šolskih športnih tekmovanj na ravni Upravne enote Kranj,
* Regijska in državna tekmovanja: financira se kritje stroškov prevoza, prijavnin - štartnin in dnevnic za strokovni kader na ravni regijskih – v okviru Področnega centra Kranj in državnih šolskih športnih tekmovanj.

**V okviru teh sredstev se sofinancirajo še naslednji programi :**

|  |  |  |  |  |  |
| --- | --- | --- | --- | --- | --- |
| PROGRAM | STAROST | ŠTEVILO UR PROGRAM | ELEMENTI ZA VREDNOTENJE | VREDNOST ELEMENTOV | ŠTEVILO UDELEŽENCEV |
| Zlati sonček | do 6 let |  | Materialni stroški | 20 točk/skupino | 8 – 12 |
| Naučimo se plavati | do 6 let | 10 ur | Objekt  Strokovni kader | 10 točk/skupino  6 točk/skupino | 8 – 12 |
| Ciciban planinec | do 6 let | 20 ur | Strokovni kader | 6 točk/skupino | 10 – 20 |
| Ostale športne dejavnosti | do 6 let | 60 ur | Objekt  Strokovni kader | 10 točk/skupino  6 točk/skupino | 12 - 20 |
| Zlati sonček | 6 – 15 let |  | Materialni stroški | 20 točk/skupino | 20 |
| Krpan | 6 – 15 let |  | Materialni stroški | 20 točk/skupino | 20 |
| Drugi 80-urni programi | 6 – 15 let | 80 ur | Objekt  Strokovni kader | 10 točk/skupino  6 točk/skupino | 12 – 20 |
| Medobčinska tekmovanja | 6 – 15 let |  | Prevoz | 4 točke/tekmovalca | 20 |
| Regijska in državna tekmovanja | 6 – 15 let |  | Prevoz  Prijavnina Strokovni kader | 4 točke/tekmovalca  2 točki/tekmovalca  20 točk/tekmovanje | 20 |

Opomba : Pri sofinanciranju imajo prednost programi, ki so v povezavi s prednostnimi progami športa v občini, razen atletike, za katero v občini še niso vzpostavljeni ustrezni pogoji.

1. Programi športne rekreacije, športa starejših in športa invalidov se sofinancirajo v višini 7.600,00 EUR.

Cilji rekreacije odraslih so ohranjati in izboljšati celostni zdravstveni status, humanizirati človekovo življenje, zmanjšati negativne posledice današnjega načina življenja, preprečevati upadanje vitalnosti ter z navedenimi motivi pritegniti čim več ljudi v redne oblike dejavnosti. Pri tem gre za aktivno koristno in prijetno izpopolnjevanje dnevnega, tedenskega in letnega prostega časa.

To vrsto športne dejavnosti plačujejo občani praviloma sami, vendar se zaradi javnega interesa po vključevanju čim večjega števila občanov v športno aktivnost sofinancira vadba skupine, v kateri je najmanj 12 udeležencev:

* največ 80 ur strokovnega kadra/skupino (za udeležence stare nad 65 let starosti), ter
* največ 80 ur najema objekta/skupino.

Več kot ena skupina se prizna samo v primeru, če ima društvo za izvajanje tega programa ustrezen strokovni kader (trener, vaditelj, ali instruktor). Praviloma skupino 10 udeležencev vodi 1 strokovni delavec.

Posameznemu izvajalcu se prizna izvajanje organizirane športne rekreacije (uradna tekmovanja-lige, organizirani pohodi, organizirane aktivnosti), za katere je javno dostopna možnost vključitve v program.

1. **Sofinanciranje razvojnih dejavnosti v športu**

3.1. Izobraževanje, izpopolnjevanje in usposabljanje strokovnih kadrov v športu v višini 3.500,00 EUR

Sofinancira se :

* sorazmerni delež stroškov osnovnega in dodatnega izobraževanja ter izpopolnjevanja strokovnega kadra, ki je odvisen od vsebine in obsega in udeležba na licenčnih seminarjih (kotizacija in licenčnina).

**3.2. Založništvo-Informatika v višini 750,00 EUR**

Sofinancira se spletna podpora v društvih, v naslednjem obsegu:

* V povprečni višini nadomestila za spletno domeno treh ponudnikov
* V povprečni višini enoletnega nadomestila za gostovanje treh ponudnikov

Programi iz točke 3. se sofinancirajo v skupni višini 4.250,00 EUR.

1. Večje športne prireditve

Zagotovijo se sredstva za sofinanciranje organizacije športnih prireditev in sicer:

#### Prireditve na krajevni, občinski, medobčinski in regijski ravni se sofinancirajo, če izpolnjujejo naslednje pogoje:

* prireditev se delno ali v celoti odvija v Občini Šenčur,
* prireditev je odmevna pri občanih,
* prireditev ima tradicijo oziroma je jubilejna,
* prireditve se udeležijo tudi športniki iz Občine Šenčur.

#### Prireditve na državni ali mednarodni ravni se sofinancirajo, če izpolnjujejo naslednje pogoje:

* prireditev se delno ali v celoti odvija v Občini Šenčur,
* prireditev je odmevna v širšem prostoru,
* prireditve se udeležijo uveljavljeni športniki, prireditev pa ima status mednarodne prireditve, če se je udeležijo športniki iz najmanj petih držav,
* prireditev je v programu nacionalne panožne zveze in v koledarju prireditev Občine Šenčur.

#### Sofinancirajo se materialni stroški prireditev ki jih organizirajo izvajalci letnih športnih programov, z najmanj 20 udeleženci, vendar vsakemu izvajalcu največ dve prireditvi letno, objavljeni v koledarju prireditev Občine Šenčur in objavljene na spletni strani Občine Šenčur.

Med materialne stroške štejejo: nadomestila za priznanja, nadomestila za upravne takse, nadomestila za najem, ali uporabo objekta, stroški sodnikov, stroški meritev, stroški za izdelavo reklamnih objav, stroški prehrane, če je zagotovljena z razpisom za organizacijo prireditve, stroški zdravniške službe, prevozni stroški, drugi operativni stroški povezani z organizacijo prireditve.

Organizacija športnih prireditev in turnirjev\*:

|  |  |  |  |
| --- | --- | --- | --- |
| Pomen | Od 20 do 50 udeležencev | Od 50 do 100 udeležencev | Nad 100 udeležencev |
| Krajevno | 10 točk | 20 točk | 30 točk |
| Občinsko | 20 točk | 40 točk | 80 točk |
| Medobčinsko | 30 točk | 50 točk | 90 točk |
| Regijsko | 40 točk | 60 točk | 100 točk |
| Državno | 80 točk | 100 točk | 200 točk |
| Mednarodno | 100 točk | 120 točk | 220 točk |

\*Upošteva se koeficient 1, v kolikor gre za olimpijski šport (disciplina, ki je na sporedu Olimpijskih iger in na njej nastopajo udeleženci, ki so lahko potencialni kandidati za nastop na tekmovanjih najvišjega ranga (SP, EP, OI)) **se upošteva koeficient 2**

Poleg zgornje tabele se za vrednotenje prireditev upošteva tudi nivo tekmovanja in tradicionalnost prireditve.

Nivo tekmovanja:

|  |  |
| --- | --- |
| **Nivo tekmovanja** | **Število točk** |
| Tekmovanje z udeležbo vrhunskih športnikov | 200 |
| Tekmovanje z udeležbo športnikov, registriranih pri panožni zvezi | 120 |
| Druga tekmovanja | 60 |
| Rekreacija oziroma druženje | 10 |

Tradicionalnost prireditve:

|  |  |
| --- | --- |
| **Tradicija prireditve** | **Koeficient** |
| Prireditev se organizira od 1-3 let | 0,4 |
| Prireditev se organizira 4 – 6 let | 0,6 |
| Prireditev se organizira 7-9 let | 0,8 |
| Prireditev se organizira 10 let ali več | 1 |

Za sofinanciranje prireditev se v letnem programu športa zagotovi 9.500,00 EUR

1. Športni objekti – vzdrževanje športnih objektov

Za sofinanciranje vzdrževanja športnih objektov se zagotovi:

5.1. Športni park Visoko 3.700,00 EUR

5.2. Športni park Trboje 1.500,00 EUR

Športni objekti iz 5. točke se skupaj sofinancirajo v višini 5.200,00 EUR.

Sredstva za vzdrževanje športnih objektov se črpajo na podlagi predložitve zahtevkov z uradnimi računi in prilogami o izvedbi naročila oziroma izvedbi del, v skladu z ZJN-3 oziroma predpisi Občine Šenčur, da gre za naročilo ali izvedena dela takšne vsebine in zneska.

1. **Končne določbe**

V primeru, da bodo posamezne postavke letnega programa športa le delno izkoriščene, bo občinska uprava posredovala podatke o zneskih neizkoriščenih sredstev po posameznih segmentih Komisiji za šport do konca meseca oktobra. Komisija za šport bo na podlagi pridobljenih podatkov predlagala županu prerazporeditev sredstev, na podlagi utemeljenih zahtevkov, ki jih bodo posamezna društva posredovala komisiji.

Društva lahko namensko pridobljena sredstva, na podlagi tega programa izkoristijo samo za namen, ki je opredeljen v sklenjeni pogodbi o sofinanciranju.

1. člen

Letni program športa začne veljati naslednji dan po objavi v Uradnem glasilo slovenskih občin.

Številka:

Datum: 13.12.2017

OBČINA ŠENČUR

ŽUPAN

Ciril Kozjek, l.r.